
        Αθήνα,  30  Ιουλίου  2015
Προς

τις Ελεγκτικές Εταιρείες
[με την παράκληση να ενημερώσετε σχετικά

τους Ορκωτούς Ελεγκτές Λογιστές σας]
Θέμα: Σχετικά με το ειδικό τύπο έκθεσης ελέγχου που χορηγείται στα Επιμελητήρια.
Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. H΄7/2/15.7.2015 συνεδρίασή του, αφού έλαβε υπόψη του το εξής ερώτημα Ελεγκτικής Εταιρείας: «Με τη παράγραφο 1 του άρθρου 97 του Ν.4314/2014 (ΦΕΚ 265Α/23.12.2014), με την οποία αντικαταστάθηκε η παρ. 7 του άρθρου 4 του Ν. 2081/1992 (ΦΕΚ 154Α), προβλέπεται έλεγχος των ετήσιων οικονομικών καταστάσεων των Επιμελητηρίων από δύο ΟΕΛ. Κατόπιν αυτού, θα ήθελα τη γνώμη σας αν θα χρησιμοποιηθεί ειδικός τύπος έκθεσης ελέγχου. Η έναρξη εφαρμογής του νόμου προβλέπεται από το 2015 (χρήση 1.1. – 31.12.2015).», 
ενέκρινε ομόφωνα τη γνώμη του Επιστημονικού Συμβουλίου του Σ.Ο.Ε.Λ. επί του ανωτέρω τεθέντος ερωτήματος, η οποία έχει ως εξής:
«Λαμβάνοντας υπόψη ότι οι ετήσιες οικονομικές καταστάσεις που συντάσσονται από τα Επιμελητήρια είναι μία πλήρης σειρά οικονομικών καταστάσεων εύλογης παρουσίασης γενικού σκοπού, το Επιστημονικό Συμβούλιο εκτιμά ότι ο κατάλληλος τύπος έκθεσης ελέγχου είναι αυτός που προδιαγράφεται από τα Διεθνή Πρότυπα Ελέγχου 700, 705 και 706.

          Σε περίπτωση όμως που στο Καταστατικό του ελεγχομένου Επιμελητηρίου προβλέπεται με ειδική διάταξη ότι οι οικονομικές καταστάσεις συντάσσονται με βάση πλαίσιο ειδικού σκοπού, που έχει θεσπισθεί από Κανονιστική Αρχή ή εξουσιοδοτημένο Οργανισμό θέσπισης Προτύπων, τότε ο καταλληλότερος τύπος έκθεσης ελέγχου είναι αυτός που καθορίζεται από το του ΔΠΕ 800 «Ειδικά ζητήματα ελέγχου οικονομικών καταστάσεων που καταρτίζονται σύμφωνα με πλαίσιο ειδικού σκοπού »

